Undervisningen - UCN 10. klasseskolen i Brøndby
VI HAR SOMMERLUKKET OG TRÆFFES IGEN 3/8 KL. 10.00 MØDEDAG FOR NYE ELEVER ER MANAG EN 10/8 KL. 9.00. RIGTIG DEJLIG SOMMER
10. klasse er dit sidste skoleår i folkeskolen.
Derfor er det vigtigt, at du får det optimale ud af det både personligt og fagligt.
Det kræver et stort engagement fra dig, og det kræver et stort engagement fra os.
Lærerne på UCN10 er uddannede til at være dygtige klasseledere og er optagede af, at alle elever indgår i et inspirerende læringsmiljø med fokus på læring for både den enkelte elev og holdet.
Undervisningen er afvekslende, vi er ude og inde, vi bevæger os, og vi sidder stille, for vi tror på, at læring kan nås ad mange veje.
Altafgørende er det dog, at du vælger at være deltagende. Vi gør vores allerbedste for at give dig et godt skoleår, og vi forventer, at du gør dit allerbedste for at lære alt det, du kan, i dit sidste skoleår. Vi forventer, at du møder til tiden, er deltagende i undervisningen, og at du bidrager til et positivt fællesskab.